[pic] | AZ EURÓPAI KÖZÖSSÉGEK BIZOTTSÁGA |

Brüsszel, 28.3.2007

COM(2007) 148 végleges

2. ELŐZETES KÖLTSÉGVETÉSMÓDOSÍTÁS-TERVEZET A 2007. ÉVI KÖLTSÉGVETÉSHEZ ÁLTALÁNOS BEVÉTELI KIMUTATÁS

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS III. szakasz – Bizottság

(előterjesztő: a Bizottság)

2. ELŐZETES KÖLTSÉGVETÉSMÓDOSÍTÁS-TERVEZET A 2007. ÉVI KÖLTSÉGVETÉSHEZ ÁLTALÁNOS BEVÉTELI KIMUTATÁS

SZAKASZONKÉNTI BONTÁSÚ BEVÉTELI ÉS KIADÁSI KIMUTATÁSIII. szakasz – Bizottság

Tekintettel:

- az Európai Közösséget létrehozó szerződésre, és különösen annak 272. cikkére,

- az Európai Atomenergia-közösséget létrehozó szerződésre, és különösen annak 177. cikkére,

- az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre[1] és különösen annak 37. cikkére,

Az Európai Bizottság az indokolásban felsorolt okok miatt a költségvetési hatóság elé terjeszti a 2007. évi általános költségvetés 2. előzetes költségvetésmódosítás-tervezetét.

***

TARTALOMJEGYZÉK

1. Bevezetés 4

2. Az EU Szolidaritási Alapjának igénybevétele 4

2.1. Magyarország: 2006. áprilisi áradások 4

2.2. Görögország: 2006. márciusi áradások 5

2.3. Finanszírozás 6

3. A 2007. évi kutatási költségvetés szerkezetének módosítása a hetedikkeretprogram elfogadását követően 7

3.1. A „Biztonság és űr” kutatási prioritás felbontása két különállóköltségvetési sorra 7

3.2. Új alprogram bevezetése a „Kapacitások: A kutatási politikákkoherens fejlődése” különprogram keretében 8

3.3. A kifizetési előirányzatok csökkentése 8

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN 9

ÁLTALÁNOS BEVÉTELI KIMUTATÁS ÉS SZAKASZONKÉNTI BONTÁSÚ BEVÉTELI ÉS KIADÁSI KIMUTATÁS

Az általános bevételi kimutatást és a III. szakasz – Bizottság bevételi és kiadási kimutatást a SEI-BUD rendszeren keresztül külön továbbítják. Angol nyelvű változatát példa gyanánt a költségvetés mellékleteként csatolják.

Bevezetés

Az előzetes költségvetés-módosítási tervezet két részből áll:

- Az EU Szolidaritási Alapjának igénybevétele a Magyarországot és Görögországot ért 2006. márciusi és áprilisi áradások kapcsán;

- A 2007. évi költségvetés kutatásra vonatkozó részének módosítása a hetedik keretprogram elfogadását követően.

Míg a kötelezettségvállalási előirányzatokra gyakorolt teljes hatás 24,4 millió eurós növekedés lesz, a kifizetési előirányzatok teljes szintje nem változik.

Az EU Szolidaritási Alapjának igénybevétele

2006 márciusában és áprilisában Közép-, Délkelet-és Dél-Európa nagy részét jelentős áradások sújtották, komoly károkat okozva számos országban. Magyarország és Görögország a 2012/2002/EK tanácsi rendelet[2] 4. cikke által előírt tízhetes határidőn belül benyújtotta pénzügyi támogatási igényét az EU Szolidaritási Alapjához az áradások kapcsán.

A 2012/2002/EK tanácsi rendelet és különösen annak 2., 3. és 4. cikke értelmében a Bizottság alaposan megvizsgálta a kérelmeket.

Az értékelések legfontosabb elemei a következőképpen foglalhatók össze:

Magyarország: 2006. áprilisi áradások

1. A kérelmet 2006. június 9-én nyújtották be a Bizottságnak, a 2006. április 3-én észlelt első károkat követő 10 hetes határidőn belül. A Bizottság szolgálatainak kérésére a magyar hatóságok további információt szolgáltattak, mely 2006. szeptember 21-én érkezett meg.

2. A katasztrófa természeti eredetű. A magyar hatóságok a teljes közvetlen kárt 519 millió euróra becsülték. Mivel ez az összeg meghaladja a magyar GNI 0,6 %-ában megállapított küszöböt (459 millió euro), a katasztrófa „jelentős természeti katasztrófának” minősül, és következésképp a 2012/2002/EK rendelet elsődleges alkalmazási területébe tartozik. A pénzügyi támogatás kiszámításának alapja a teljes közvetlen kár. A pénzügyi támogatás csak a rendelet 3. cikkében meghatározott szükségintézkedésekre fordítható[3].

3. A magyar hatóságok szerint a katasztrófa az ország 20 megyéjéből nyolcban összesen több mint 1,5 millió lakost érintett a Duna és a Tisza vízgyűjtő területe mentén. A magyar hatóságok az infrastruktúra jelentős károsodását jelentették, különösen a víz- és szennyvízhálózat (136 millió EUR), az árvízvédelem (85 millió EUR), a közlekedés (93 millió EUR) és a mezőgazdaság (több mint 61 millió EUR), valamint a kulturális örökség területén, továbbá számos nemzeti parkban.

4. A magyar hatóságok a 2012/2002/EK rendelet 3. cikkének (2) bekezdése szerinti támogatható szükségintézkedések költségét 335 millió euróra becsülték és intézkedéstípusokra bontották. Korábbi olyan katasztrófákkal összehasonlítva, amelyek esetében a Szolidaritási Alap beavatkozott, ez az összeg szokatlanul magasnak tűnik a kár teljes összegéhez képest (amelynek a 64,4 %-át jelenti) és még ennél is jelentősebbnek tűnik a köztulajdonban keletkezett kárhoz képest (amelynek 82 %-át teszi ki). Ennek, valamint a kérelemben előforduló számos, a támogatható intézkedések jellegére és költségére vonatkozó következetlenség ellenére is nyilvánvaló, hogy a támogatható intézkedések tényleges költsége mindenképpen messze meghaladja a Szolidaritási Alap által nyújtható támogatást. A ténylegesen az Alap által finanszírozandó intézkedéstípusokat a végrehajtási megállapodás világosan meghatározná.

5. Magyarország nem szándékozik más közösségi eszközök finanszírozását igénybe venni az áradásokhoz kapcsolódó célokra.

6. A magyar hatóságok megerősítették, hogy a fenti 4. pontban említett támogatható intézkedésekre nincsen biztosítási fedezet.

Következésképpen, a fent kifejtett okokból, a Bizottság a „jelentős katasztrófának” minősülő 2006. április-májusi áradásokhoz kapcsolódó magyar kérelem elfogadását és a Szolidaritásai Alap igénybevételét javasolja.

Görögország: 2006. márciusi áradások

7. A kérelmet 2006. május 22-én nyújtották be a Bizottságnak, a 2006. március 13-én észlelt első károkat követő 10 hetes határidőn belül.A katasztrófa természeti eredetű. A görög hatóságok a károkat 402 millió EUR összegűre becsülték. Ez az összeg azonban tartalmaz 30 millió eurónyi közvetett, a gazdasági tevékenységek megszakítása miatti gazdasági kárt is, amelyet figyelmen kívül kell hagyni a katasztrófa által közvetlenül okozott károk Szolidaritási Alap keretében történő értékelése során. A közvetlen károk figyelembe vehető teljes összege 372 millió EUR. Megemlítendő, hogy a kár teljes becsült összege csak részben tartalmazza a magántulajdonban keletkezett kárt. A köztulajdonban keletkezett kár (325 millió EUR) aránya így a teljes káron belül mintegy 87 %. Ezért valószínűsíthető, hogy a valóságban a teljes kár nagyobb, mint a közölt összeg.

8. A közvetlen kár teljes, 372 millió eurós összege kisebb, mint a Szolidaritási Alap jelentős katasztrófák esetében történő igénybevételéhez alkalmazandó küszöb (a görög GNI 0,6 %-a, vagyis 1 004 millió EUR). A Szolidaritási Alap ezért csak kivételesen vehető igénybe, amennyiben teljesülnek a 2012/2002/EK rendelet 2. cikke (2) bekezdésének utolsó albekezdésében megállapított feltételek.

9. A görög hatóságok jelezték, hogy a katasztrófa 11 város területét – amelyek összes lakossága 137 171 fő – és kisebb mértékben Alexandroupoli városát (43 000 lakos) érintette közvetlenül. Bemutatták, hogy e területek lakosságának többsége (mintegy 71 %-a) súlyos károkat szenvedett. Ez különösen az Evros folyó mellett, illetve annak közelében élő lakosságot érinti.

10. A 2012/2002 rendelet 3. cikkének (2) bekezdése szerinti támogatható szükségintézkedések költségét 325 millió euróra becsülik. Ezen intézkedések elsősorban az infrastruktúra és a közművek rendeltetésszerű működésének, valamint a megelőző infrastruktúrák (gátak és töltések) helyreállítását, az átmeneti elszállásolást, a mentőszolgálatokat és az érintett területek haladéktalan megtisztítását célzó szükségintézkedéseket foglalnak magukban.

11. Az érintett területen a hálózatokban és az infrastruktúrában keletkezett jelentős kár megbénította a régióban folyó gazdasági tevékenységeket. A folyópartok mentén mintegy 100 millió m2 mezőgazdasági terület került víz alá és becslések szerint 2 000 állat pusztult el. Az áradások teljesen megsemmisítették a mezőgazdasági terményeket, az árhullám lassú levonulása pedig lehetetlenné tette az újbóli vetést. Mezőgazdasági termények hiányában a helyi ipar nagy része nem tudott mezőgazdasági, feldolgozó vagy kereskedelmi tevékenységet folytatni egy olyan régióban, ahol a lakosság 90 %-ának fő foglalkozása a mezőgazdaság. Az Evros folyó és mellékfolyói melletti, illetve azokhoz közeli települések lakosságát közvetlenül érintette a folyó áradása és az ivóvíz- és közlekedési hálózatokban keletkezett kár. A csatorna- és ivóvízhálózatban keletkezett jelentős kár miatt számos településen palackozott víz osztása vált szükségessé, ami a kérelem benyújtásának időpontjában is folyt. Az ivóvízhálózatok helyreállítása, alternatív, a vízgyűjtő terület szennyeződése által nem érintett fúrt kutak azonosítása és új források keresése széles területeken teremt kritikus helyzetet, amelynek rendeződése várhatóan több mint egy évig tart majd. A hatóságok azt is megjegyezték, hogy a gazdasági tevékenységre az elmúlt 50 év legsúlyosabbnak tekintett áradása által gyakorolt negatív hatás olyan területet érintett, amely már a 2005-ös áradások során is komoly károkat szenvedett. Ez a halmozott hatás súlyos csapást mért a helyi gazdaság rugalmasságára.

12. Görögország jelezte, hogy a károk helyreállítását más közösségi forrásból nem finanszírozzák.

13. Görögország kijelentette, hogy a támogatható károkra nincsen biztosítási fedezet.

Következésképpen, a fent kifejtett okokból, az áradás a rendelet értelmében rendkívülinek minősül és megfelel a 2012/2002/EK rendelet 2. cikke (2) bekezdésének utolsó albekezdése által a Szolidaritási Alap kivételes igénybevételéhez meghatározott feltételeknek.

Finanszírozás

A Szolidaritási Alap rendelkezésére álló éves teljes keret 1 milliárd EUR. 2007-ben még nem különítettek el forrásokat korábbi kérelmekre, így a rendelkezésre álló összeg 1 milliárd EUR.

Mivel az Alap létrehozásának meghatározó oka a szolidaritás, a Bizottság azt az álláspontot képviseli, hogy az Alap támogatásait progresszív alapon kell nyújtani. Ez azt jelenti, hogy a korábbi gyakorlatnak megfelelően a küszöbértéket (a GNI 0,6 %-a vagy 3 milliárd EUR 2002-es árakon, a kettő közül az alacsonyabbik) túllépő kárrész magasabb támogatásban részesül, mint a küszöbérték alatti kárrész. A múltban a jelentős katasztrófákra elkülönített támogatások meghatározására alkalmazott ráta a küszöbérték alatt a teljes közvetlen kár 2,5 %-a, a küszöbérték felett a teljes közvetlen kár 6 %-a volt. Erre az esetre javasoljuk ugyanezen százalékok alkalmazását.

A Bizottság javaslata a támogatás Alapból történő odaítélésére a kérelmezők által szolgáltatott információn alapul.

A Bizottság a következő összegek odaítélését javasolja:

(euro) |

Közvetlen kár | 2,5 %-on alapuló összeg | 6 %-on alapuló összeg | A javasolt támogatás teljes összege |

Magyarország: 2006. áprilisi áradások | 519 096 784 | 11 487 300 | 3 576 287 | 15 063 587 |

Görögország: 2006. márciusi áradások | 372 261 099 | 9 306 527 | 0 | 9 306 527 |

Összesen | 24 370 114 |

A 2012/2002 rendelet 4. cikkének (2) bekezdésében előírtak szerint ezen összeg lehetővé teszi, hogy az utolsó negyedévben az Európai Unió Szolidaritási Alap eszközeinek legalább 25 %-a rendelkezésre álljon.

Mindazonáltal, figyelembe véve a 02 04 01 – Biztonság és űrkutatás sor kifizetési előirányzatainak többletét, nem lesz szükség új pénzekre az EU Szolidaritási Alapjából Magyarország és Görögország részére történő kifizetések finanszírozásához. Így a 02 04 01 költségvetési sorból 24 millió EUR kerül átcsoportosításra a 13 06 01 költségvetési sorba, hogy fedezze az EU Szolidaritási Alapjának igénybevételéhez kapcsolódó megfelelő szükségleteket (lásd a lenti 3.3. pont).

A 2007. évi kutatási költségvetés szerkezetének módosítása a hetedik keretprogram elfogadását követően

2006 végén elfogadták a hetedik keretprogram jogalapját[4]. A 2007. évi költségvetés (amely az Európai Közösség kutatási, technológiafejlesztési és demonstrációs tevékenységekre vonatkozó hetedik keretprogramjáról (2007–2013) szóló, 2006. május 24-i módosított bizottsági javaslatra[5] épült), illetve az elfogadott jogalapban szereplő költségvetési struktúra között különbségek vannak. A főbb változások, amelyek most beemelésre kerülnek a 2007. évi költségvetés szerkezetébe, az alábbiak (lásd még az I. mellékletet).

A „Biztonság és űr” kutatási prioritás felbontása két különálló költségvetési sorra

A Bizottság két jogcím létrehozását javasolja a 02 04 01 – Biztonság és űrkutatás jogcímcsoporton belül: 02 04 01 01. jogcím – Biztonsággal kapcsolatos kutatás és 02 04 01 02. jogcím – Űrkutatás. Az e két új jogcímre javasolt kötelezettségvállalási előirányzatok megfelelnek a költségvetésben a „Biztonság és űrkutatás” jogcímcsoporthoz csoportosított összeg felbontásának. Az összeget mindkét új jogcím esetében a hetedik keretprogram jogalapjában a két alprogramra előirányzott százalék alapján számítják ki.

Új alprogram bevezetése a „Kapacitások: A kutatási politikák koherens fejlődése” különprogram keretében

Új költségvetési sort hoznak létre 08 23 01 – A kutatási politikák koherens fejlődése címmel, amelyhez a Bizottság 7,6 millió EUR kötelezettségvállalási előirányzat és 2,7 millió EUR kifizetési előirányzat átcsoportosítását javasolja. Nincs szükség azonban új finanszírozásra, mivel az előirányzatokat a „Tudomány a társadalomban” alprogramnak megfelelő 08 16 01 költségvetési sortól vonják el. Ez tükrözi a jogalkotó hatóság megközelítését, amely a 2006 májusában bemutatott módosított bizottsági javaslathoz képest 29 millió euróval csökkentette e tevékenységet a hetedik keretprogram teljes időtartamára.

A kifizetési előirányzatok csökkentése

A Bizottság a 02 04 01 – Biztonság és űrkutatás soron a költségvetésben szereplő kifizetési előirányzatok 24,4 millió euróval történő csökkentését javasolja. E kifizetési előirányzatokat a 13 06 01 költségvetési sorra csoportosítják át, az EU Szolidaritási Alapjának igénybevételéhez kapcsolódó szükségletek fedezésére. A biztonsággal kapcsolatos és űrkutatási tevékenységek kifizetési előirányzat iránti szükséglete alacsonyabb az eredetileg előirányzottnál, a hetedik keretprogram késői elfogadása miatt. Tekintve a kutatási javaslatokra való felhívás közzététele és a szerződések aláírása között szükséges időtartamot, 2007-ben a tervezettnél alacsonyabb összegeket fizetnek ki, az előfinanszírozás egy része pedig 2008-ra halasztódik.

ÖSSZEFOGLALÓ TÁBLÁZAT A PÉNZÜGYI KERET FEJEZETEI SZERINTI BONTÁSBAN

Pénzügyi keret fejezet/alfejezet | 2007. évi pénzügyi keret | 2007. évi költségvetés + 1/2007 sz. költségvetés-módosítás | 2/2007. sz. előzetes költségvetés-módosítási tervezet | 2007. évi költségvetés + 1. sz. költségvetés-módosítás + 2. előzetes költségvetés-módosítási tervezet |

|Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok |Kötelezettségvállalási előirányzatok |Kifizetési előirányzatok | | 1. fenntartható növekedés | | | | | | | | | | 1a. Versenyképesség a növekedésért és foglalkoztatásért |8 918 000 000 | |9 367 547 511 |7 071 164 511 | |-24 370 114 |9 367 547 511 |7 046 794 397 | |1b. Kohézió a növekedésért és foglalkoztatásért |45 487 000 000 | |45 486 784 504 |37 790 265 808 | | |45 486 784 504 |37 790 265 808 | | Összesen | 54 405 000 000 | |54 854 332 015 | 44 861 430 319 | | |54 854 332 015 | 44 837 060 205 | | Fennmaradó mozgástér[6]

| | |50 667 985 | | | |50 667 985 | | | 2. A természeti erőforrások megőrzése és kezelése | | | | | | | | | | Ebből: piachoz kötődő kiadások és közvetlen kifizetések |45 759 000 000 | |42 713 661 000 |42 437 641 756 | | |42 713 661 000 |42 437 641 756 | | Összesen | 58 351 000 000 | |56 250 230 036 | 54 718 545 736 | | |56 250 230 036 | 54 718 545 736 | | Fennmaradó mozgástér | | |2 100 769 964 | | | |2 100 769 964 | | | 3. Uniós polgárság, szabadság, biztonság és a jog érvényesülése | | | | | | | | | | 3a. Szabadság, biztonság és jogérvényesülés |637 000 000 | |623 833 000 |473 683 000 | | |623 833 000 |473 683 000 | |3b. Uniós polgárság | 636 000 000 | |623 233 000 |703 902 652 |24 370 114 |24 370 114 |647 603 114 |728 272 766 | | Összesen | 1 273 000 000 | |1 247 066 000 | 1 177 585 652 | | |1 271 436 114 | 1 201 955 766 | | Fennmaradó mozgástér[7]

| | |25 934 000 | | | |25 934 000 | | | 4. AZ EU MINT GLOBÁLIS PARTNER[8]

|6 578 000 000 | | 6 812 460 000 | 7 352 746 732 | | | 6 812 460 000 | 7 352 746 732 | | Fennmaradó mozgástér | | | 67 000 | | | | 67 000 | | | 5. IGAZGATÁS[9]

|7 039 000 000 | |6 942 364 030 | 6 942 264 030 | | |6 942 364 030 | 6 942 264 030 | | Fennmaradó mozgástér | | | 172 635 970 | | | | 172 635 970 | | | 6. KOMPENZÁCIÓ | 445 000 000 | |444 646 152 | 444 646 152 | | |444 646 152 | 444 646 152 | | Fennmaradó mozgástér | | | 353 848 | | | | 353 848 | | | ÖSSZESEN | 128 091 000 000 | 123 790 000 000 | 126 551 098 233 | 115 497 218 621 |24 370 114 |0 | 126 575 468 347 | 115 497 218 621 | | Fennmaradó mozgástér | | |2 350 428 767 | 8 368 781 379 | | |2 350 428 767 | 8 368 781 379 | |

[1] HL L 248., 2002.9.16., 1. o., amelyet legutóbb a 2006. december 13-i 1995/2006/EK rendelet módosított (HL L 390., 1. o., 2006.12.30).

[2] Az Európai Unió Szolidaritási Alapjának létrehozásáról szóló 2002. november 11-i 2012/2002/EK tanácsi rendelet (HL L 311., 2002.11.14.).

[3] Megemlítendő, hogy a kár teljes becsült összege csak részben tartalmazza a magántulajdonban keletkezett kárt. A köztulajdonban keletkezett kár (409 millió EUR) aránya a teljes káron belül csaknem 80 %. A magyar hatóságok azonban úgy nyilatkoztak, hogy a magántulajdonban keletkezett kárról nem állnak rendelkezésre teljeskörű becslések. Ezért valószínűsíthető, hogy a valóságban a teljes kár nagyobb, mint a közölt összeg.

[4] Az Európai Parlament és a Tanács 1982/2006/EK határozata, HL L 412., 2006.12.30.

[5] COM (2005) 119 végleges.

[6] Az 1a. fejezet alatt fennmaradó mozgástér számításában nem szerepel a globalizációhoz való alkalmazkodás elősegítését célzó európai alap (EGF).

[7] Az Európai Unió Szolidaritási Alapjából származó összeg a költségvetésben a megfelelő fejezetek felső határát túllépve szerepel, a 2006. május 17-i intézményközi megállapodásnak megfelelően (HL C 139., 2006.6.14.).

[8] A 4. fejezet 2007-es fennmaradó mozgástere nem veszi figyelembe a sürgősségi segélyre képzett tartalékot (234,5 millió EUR).

[9] Az 5. fejezet felső korlátja alatt fennmaradó mozgástér kiszámítása során figyelembe vették a 2007-2013 közötti időszakra vonatkozó pénzügyi keret (1) lábjegyzetét a személyzet által a nyugdíjrendszerbe fizetett 76 millió eurós hozzájárulás erejéig.